Държавен вестник, бр. 21, 2017 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  21
НАРЕДБА № 3 
от 23 февруари 2017 г.
за показателите и методиката за атестиране 
и критериите за отчитане степента на нато-
вареност на прокурори и следователи и на 
административни ръководители и техните 
заместници
Г л а в а  п ъ р в а
Раздел І
Общи разпоредби
Чл. 1. Тази наредба регламентира показа-
телите, компетентните органи, реда и начина 
за атестиране на прокурор, следовател, ад-
министративен ръководител и заместник на 
административен ръководител, критериите за 
отчитане степента на натовареност в органите 
на съдебната власт, както реда и документите, 
които следва да се изготвят при атестирането. 
Чл. 2. Разпоредбите на наредбата са прило-
жими към всички прокурори, следователи, в 
т.ч. младши прокурори, младши следователи, 
административни ръководители и заместници 
на административни ръководители в орга-
ните на съдебната власт, с изключение на 
тези от Върховната касационна прокуратура, 
Върховната административна прокуратура и 
Националната следствена служба. 
Раздел ІІ
Източници
Чл. 3. Залегналите в наредбата правила 
се основават на Конституцията на Република 
България, Закона за съдебната власт, Препоръ-
ките на Комитета на министрите на Съвета на 
Европа за статута на съдиите, прокурорите и 
следователите, включително № R(94)12, както 
и на всички други национални и международни 
актове, регламентиращи дейността и статута 
на прокурорите и следователите.
Чл. 4. Наредбата има за цели:
1. да утвърди върховенството на закона и 
да осигури действена защита на правата на 
прокурорите, следователите, административ-
ните ръководители и техните заместници;
2. да осигури законосъобразна, прозрачна 
и справедлива процедура за кариерно из-
растване;
3. да увеличи личната мотивация за про-
фесионално развитие;
4. да допринесе за повишаване на доверието 
към съдебната власт.
Г л а в а  в т о р а
ПОНЯТИЕ ЗА АТЕСТИРАНЕ
Чл. 5. Атестацията представлява обективна 
оценка на професионалните, деловите и нрав-
ствените качества на прокурор, следовател, 
административен ръководител и заместник на 
административен ръководител, проявени при 
изпълнение на заеманата от него длъжност.
Чл. 6. Атестирането гарантира равни и 
справедливи възможности за кариерното 
израстване на прокурорите, следователите, 
административните ръководители и техните 
заместници и се основава на принципите на 
законност, равнопоставеност, обективност и 
прозрачност.
Чл. 7. Атестирането цели да утвърждава 
независимостта и основните права на проку-
рорите и следователите.
Чл. 8. При атестирането не се допуска 
неравностойно третиране на прокурори или 
следователи, които са отсъствали от работа 
поради ползване на платен/неплатен отпуск, 
служебен отпуск, отпуск поради временна 
нетрудоспособност, отпуск поради бременност, 
раждане и осиновяване, друг законоустановен 
отпуск или поради командироване.
Чл. 9. (1) Предмет на атестирането са ква-
лификацията, достиженията, професионалната 
компетентност, както и спазване правилата 
за етично поведение на прокурор, следовател, 
административен ръководител и заместник 
на административен ръководител.
(2) Квалификацията е съвкупност от при-
добитите професионални знания, умения и 
лични способности на атестирания.
(3) Достиженията са персоналните качест-
вени и количествени резултати, постигнати 
от атестирания в практическата му дейност.
(4) Професионалната компетентност е 
специфичната квалификация за конкретно 
определена длъжност.
(5) Спазването на правилата за етично по-
ведение е поведение, съобразено с правилата 
на съответния етичен кодекс.
Чл. 10. Атестиране се провежда в следните 
случаи:
1. предварително – на третата година от 
назначаването на длъжност, а за младшите 
прокурори и младшите следователи – преди 
преназначаването им на длъжност „прокурор“ 
и „следовател“;
2. за придобиване на несменяемост – с 
навършване на 5-годишен стаж като прокурор 
или следовател;
3. периодично – на всеки 5 години от 
атестирането за несменяемост на прокурор и 
следовател, на административен ръководител 
и на заместник на административен ръково-
дител до получаване на две последователни 
положителни комплексни оценки – „добра“ 
и „много добра“ от периодично атестиране, 
след придобиване на несменяемост;
4. извънредно – след приключване на пе-
риодичното атестиране, ако от последното 
периодично атестиране са изминали повече 
от три години, при следните случаи:
а) когато прокурор или следовател участва 
в конкурс за повишаване или преместване в 
длъжност;
б) когато прокурор или следовател участва 
в избор за административен ръководител;